CELEX: 32022R0057
Language: el
Date: 2022-01-14 00:00:00
Title: Εκτελεστικός κανονισμός (ΕΕ) 2022/57 της Επιτροπής της 14ης Ιανουαρίου 2022 για την τροποποίηση του εκτελεστικού κανονισμού (ΕΕ) 2019/1379 για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας, μετά την επέκταση της ισχύος του δασμού στις εισαγωγές ποδηλάτων που αποστέλλονται από την Ινδονησία, τη Μαλαισία, τη Σρι Λάνκα, την Τυνησία, την Καμπότζη, το Πακιστάν και τις Φιλιππίνες, είτε έχουν δηλωθεί ως καταγωγής των εν λόγω χωρών είτε όχι, μετά την επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036

17.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/15
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/57 ΤΗΣ ΕΠΙΤΡΟΠΗΣ
         της 14ης Ιανουαρίου 2022
         για την τροποποίηση του εκτελεστικού κανονισμού (ΕΕ) 2019/1379 για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας, μετά την επέκταση της ισχύος του δασμού στις εισαγωγές ποδηλάτων που αποστέλλονται από την Ινδονησία, τη Μαλαισία, τη Σρι Λάνκα, την Τυνησία, την Καμπότζη, το Πακιστάν και τις Φιλιππίνες, είτε έχουν δηλωθεί ως καταγωγής των εν λόγω χωρών είτε όχι, μετά την επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1,
         Εκτιμώντας τα ακόλουθα:
         
                     (1)
                  
                  
                     Οι εισαγωγές ποδηλάτων καταγωγής Λαϊκής Δημοκρατίας της Κίνας υπόκεινται σε οριστικό δασμό αντιντάμπινγκ που επιβλήθηκε με τον εκτελεστικό κανονισμό (ΕΕ) 2019/1379 της Επιτροπής (2).
                  
               
                     (2)
                  
                  
                     Η Oyama Bicycles (Taicang) Co., Ltd (στο εξής: Oyama), πρόσθετος κωδικός TARIC (3) B773, εταιρεία που υπόκειται σε ατομικό συντελεστή δασμού αντιντάμπινγκ ύψους 0 %, ενημέρωσε την Επιτροπή ότι, λόγω των αναγκών της επιχειρηματικής της ανάπτυξης, άλλαξε την επωνυμία της σε Oyama Technology (Jiangsu) Co., Ltd και πρόσθεσε ένα επιπλέον επιχειρηματικό πεδίο για την «Έρευνα και ανάπτυξη κινητήρων και του συστήματος ελέγχου τους». Η εταιρεία, μετά την αλλαγή της επωνυμίας της (4), ζήτησε στις 23 Νοεμβρίου 2020 από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον ατομικό δασμό αντιντάμπινγκ που εφαρμοζόταν σ’ αυτήν υπό την προηγούμενη επωνυμία της.
                  
               
                     (3)
                  
                  
                     Η Επιτροπή εξέτασε τα στοιχεία του φακέλου και κατέληξε στο συμπέρασμα ότι η αλλαγή επωνυμίας είχε καταχωριστεί δεόντως στις 3 Νοεμβρίου 2020 από τις αρμόδιες αρχές (Γραφείο εποπτείας και διαχείρισης της αγοράς της πόλης Taicang) και δεν είχε ως αποτέλεσμα καμία νέα σχέση με άλλους ομίλους εταιρειών οι οποίοι δεν είχαν διερευνηθεί από την Επιτροπή. Ως εκ τούτου, η εν λόγω αλλαγή επωνυμίας δεν επηρεάζει τα πορίσματα του εκτελεστικού κανονισμού (ΕΕ) 2019/1379 και, ιδίως, τον δασμό αντιντάμπινγκ που εφαρμόζεται στην εν λόγω εταιρεία.
                  
               
                     (4)
                  
                  
                     Λαμβανομένων υπόψη των εκτιμήσεων που παρατίθενται στην προηγούμενη αιτιολογική σκέψη, η Επιτροπή έκρινε σκόπιμο να τροποποιήσει τον εκτελεστικό κανονισμό (ΕΕ) 2019/1379, ώστε να αντικατοπτρίζει την αλλαγή της επωνυμίας της εταιρείας στην οποία είχε προηγουμένως αποδοθεί ο πρόσθετος κωδικός TARIC B773, και η αλλαγή της επωνυμίας να αρχίσει να ισχύει από την ημερομηνία καταχώρισης, δηλαδή από τις 3 Νοεμβρίου 2020.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Το άρθρο 1 παράγραφος 2 του εκτελεστικού κανονισμού (ΕΕ) 2019/1379 τροποποιείται ως εξής:
               
                           «Oyama Bicycles (Taicang) Co., Ltd»
                        
                        
                           B773
                        
                     αντικαθίσταται από
               
                           «Oyama Technology (Jiangsu) Co.,Ltd»
                        
                        
                           B773
                        
                     
            
               2.   Ο πρόσθετος κωδικός TARIC B773 που είχε αποδοθεί προηγουμένως στην Oyama Bicycles (Taicang) Co., Ltd εφαρμόζεται στην Oyama Technology (Jiangsu) Co., Ltd από τις 3 Νοεμβρίου 2020.
            
            
               3.   Οριστικός δασμός που καταβλήθηκε για τις εισαγωγές προϊόντων που κατασκευάζονται από την Oyama Technology (Jiangsu) Co., Ltd καθ’ υπέρβαση του δασμού αντιντάμπινγκ που καθορίζεται στο άρθρο 1 παράγραφος 2 του εκτελεστικού κανονισμού (ΕΕ) 2019/1379 όσον αφορά την Oyama Bicycles (Taicang) Co., Ltd επιστρέφεται ή διαγράφεται σύμφωνα με την ισχύουσα τελωνειακή νομοθεσία.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) 2019/1379 της Επιτροπής, της 28ης Αυγούστου 2019, για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας, μετά την επέκταση της ισχύος του δασμού στις εισαγωγές ποδηλάτων που αποστέλλονται από την Ινδονησία, τη Μαλαισία, τη Σρι Λάνκα, την Τυνησία, την Καμπότζη, το Πακιστάν και τις Φιλιππίνες, είτε έχουν δηλωθεί ως καταγωγής των εν λόγω χωρών είτε όχι, μετά την επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 (ΕΕ L 225 της 29.8.2019, σ. 1).
         
            (3)  Το Ενοποιημένο Δασμολόγιο της Ευρωπαϊκής Ένωσης.
         
            (4)  Ειδοποίηση για την έγκριση αλλαγής καταχώρισης από το Γραφείο εποπτείας και διαχείρισης της αγοράς της πόλης Taicang — Αλλαγή καταχώρισης αλλοδαπής εταιρείας επενδύσεων αριθ. 11030002, της 3ης Νοεμβρίου 2020.